Die wêreld in foto's – 6 Augustus 2019 | Maroela Media
'n Laventelstruik groei in 'n tuin naby Langley, Washington DC, tussen ander kruieplante en sierblomme. Dit is wetenskaplik bewys dat hierdie plant insekte weghou, maar biochemici glo nie dat dit so doeltreffend is nie. (Foto: Dean Fosdick, AP)
'n Trop skape steek die bergterrein in Flaesch, Switserland, oor net onder die piek (2 562 m bo seespieël). Tydens die sogenaamde Schafuebergang dwaal 1 500 skape van een weiding na 'n ander, en steek dan die steil en nou bergroete oor. (Foto: Gian Ehrenzeller, AP)
Australië se kaptein Tim Paine (middel) lei sy span terug na die paviljoen vir middagete tydens die vyfdag-krieketwedstryd teen Engeland by Edgbaston in Birmingham, Engeland. (Foto: Rui Vierira, AP)
'n Maleisiese polisiehelikopter neem deel aan die soektog na 'n 15-jarige meisie van Londen. Nora Quoirin het die naweek in die Dusun-oord in Maleisië vermis geraak. Die polisie het helikopters en snuffelhonde ingespan tydens 'n uitgebreide soektog na Nora. (Foto: Lai Seng Sin, AP)